رۆژی شەممە ۹ی ئۆکتۆبەر شاندێکی کۆمیتەی نۆروێژی سازمانی خەبات کە پێک ھاتبوون لە کاک مەحموود یوسفی بەرپرسی پەیوەندیەکانی کۆمیتە و ژمارەیەک لە ئەندامان، بەشداریان کرد لە خۆپیشاندانێک کرد کە بۆ یادکردنەوەی رۆژی جیهانی نا بۆ سێدارە لە بەرامبەر پەرلەمانی نۆروێژ لە شاری ئۆسڵۆ لە لایەن سازمانی موجاهیدینی خەڵق رێکخرابوو.
لە بڕگەیەکی خۆپیشاندانەکەدا كاك سارۆ حوسەینی پەیامی کۆمیتەی نۆروێژی سازمانی خەباتی بۆ ئەو یادە خوێندەوە.
لە پەیامەکەی کۆمیتەی نۆرویژ ئاماژەی بە رێژەی بەرزی کوشتار و لە سێدارەدان لە لایەن رژێمی ئاخوندیەوە کراو باسی لەو ڕاستیە كرد کە ژمارەی بەرزی ئیعدام لە ئێراندا بە ڕادەێكە كە لە سەرەتاسەری جیهاندا هاوشێوەیان نییە.
لە بەشێکی تری پەیامەکەی کۆمیتەی نۆروێژدا كاك سارۆ حوسەینی ئاماژەی بەوە کرد کە سازمانی خەبات باوەڕی وایە کە تەنها چارەسەر بۆ ئێرانێکی باشتر و کۆتایی ھاتن بە کوشتار و زوڵم و زۆری بە لەناوچوونی یەکجاری رژێمی ئاخوندی دێتەدی.
هەروەها لە پەیامەکدا هاتبوو کە سازمانی خەبات بە شێوەیەکی چڕوپڕ لەگەڵ سازمانی موجاهیدینی خەڵق کار دەکات بۆ گەیشتن بەو ئامانجە.
چەند نمایشێک کە بەبۆنەی ئەم رۆژەوە ئامادەکرابوو نیشاندراو کۆتایی بە خۆپیشاندانەکە هات.